**Tenk Községi Önkormányzat Képviselő - testületének 36/2023.(V.24.) számú határozata:**

Tenk Község Önkormányzat Képviselő- testülete **Kása- Besenyei Zsuzsa** (szül. neve: Besenyei Zsuzsa, szül. hely, idő: Eger, 1993.06.02., an.: Vass Éva) 3359 Tenk, Dózsa György út 24. szám alatti, valamint **Kása Richárd** (szül. neve: Kása Richárd, szül. hely, idő: Nyíregyháza, 1992.08.02., an.: Barkaszi Julianna) 3359 Tenk, Dózsa György út 24. szám alatti lakosok első lakáshoz jutók kérelmét elutasítja.

A határozat ellen fellebbezésnek helye nincs.

A közigazgatási perrendtartásról szóló 2017. évi I. törvény (a továbbiakban: Kp.) 39. § (1) bekezdése szerint jelen határozat közlésétől számított harminc napon belül jogszabálysértésre hivatkozással a határozat felülvizsgálata kérhető a Miskolci Törvényszéknél (3525 Miskolc, Dózsa György út 4.). A keresetet három példányban az első fokú döntést hozó hatóságnál, vagy közvetlenül a bíróságnál lehet benyújtani. A keresetlevél benyújtásának a döntés végrehajtására nincs halasztó hatálya.

**Indokolás**

Kása- Besenyei Zsuzsa és férje Kása Richárd 2023. április 25. napján első lakáshoz jutók támogatásra való jogosultság megállapítása iránti kérelmet nyújtott be Tenk Községi Önkormányzat Képviselő- testületéhez.

Az első lakáshoz jutók támogatásáról szóló 10/2016. (XII.27.) önkormányzati rendelet 4. §-a alapján:

*„(1) Támogatásban részesíthető:*

1. *az a kérelmező, aki nem töltötte be a 40. életévét és*
2. *az a kérelmező, aki Tenk községben legalább 1 éve bejelentett lakóhellyel rendelkezik, vagy Tenk községben lakást vásárol, és bejelentett, határozatlan idejű munkaviszonnyal rendelkezik*
3. *a kérelmező ilyen támogatást eddig Tenk Község Önkormányzatától nem kapott és*
4. *az egy főre eső jövedelem nem haladja meg a nyugdíjminimum tízszeresét.*

*(2) A 3. § (1) bekezdésben meghatározott támogatásra irányuló kérelem akkor támogatható, ha az építési tevékenység építési engedélyköteles.”*

A kérelemhez csatolt iratok alapján megállapítható, hogy a kérelmező férjével és gyermekével él közös háztartásban, a kérelemhez a kötelező mellékletek csatolásra kerültek, melyből megállapítható, hogy a család havi nettó jövedelme összesen 1 279 658,- Ft, az 1 főre jutó nettó havi jövedelem 426 553,- Ft, mely összeg meghaladja a rendeletben meghatározott értékhatárt, jelen esetben a szociális vetítési alap összegének (28.500,- Ft) a tízszeresét (285 000,- Ft-ot).

Erre való tekintettel a Képviselő- testület az ügyfél kérelmét elutasította.

A Képviselő- testület hatáskörét az első lakáshoz jutók támogatásáról szóló 10/2016. (XII.27.) önkormányzati rendelet állapítja meg.

A fellebbezés lehetőségét az általános közigazgatási rendtartásról szóló 2016. évi CL. törvény (a továbbiakban: Ákr.) 116. § (4) bekezdés b) pontja zárja ki, mely szerint a Képviselő- testület önkormányzati hatósági ügyében hozott határozat ellen fellebbezésnek helye nincs.

Közigazgatási per indításának lehetőségét az Ákr. 114. § (1) bekezdése teszi lehetővé.

Felelős: Szopkó Tamás polgármester útján

Határidő: Azonnal”